smcproject/ml-wiki-sentences huggingface dataset:
അവളുടെ അച്ഛനും മുത്തച്ഛനും വൈദ്യന്മാരായിരുന്നതിനാൽ അവൾ വൈദ്യശാസ്ത്രത്തിൽ ആകൃഷ്ടയായി.
വൈദ്യശാസ്ത്ര വിദ്യാലയത്തിൽ പ്രവേശിക്കുന്നതിനുമുമ്പ്, ലിവിംഗ്സ്റ്റൺ വാസ്സർ കോളേജിൽ നിന്ന് ഇംഗ്ലീഷ്, ചരിത്രം, സാമ്പത്തിക ശാസ്ത്രം എന്നിവയിൽ മൂന്ന് ബി.എ. ബിരുദങ്ങൾ നേടിയിരുന്നു.
തുടർന്ന് അവൾ ന്യൂയോർക്ക് സർവ്വകലാശാലയിലെ, ബെല്ലെവ്യൂ മെഡിക്കൽ കോളേജിൽ പഠനത്തിന് ചേരുകയും 1936-ൽ വൈദ്യശാസ്ത്രത്തിൽ ബിരുദം നേടുകയും ചെയ്തു.
അവളുടെ ബിരുദ ക്ലാസിലെ ആകെയുള്ള നാല് വനിതകളിൽ ഒരാളായിരുന്നു അവൾ.
വിർജീനിയ സർവകലാശാല
അമേരിക്കയിലെ വിർജീനിയ സംസ്ഥാനത്തിൽ സ്ഥിതിചെയ്യുന്ന ഒരു പ്രശസ്ത സർവ്വകലാശാലയാണ് വിർജീനിയ സർവകലാശാല (ഇംഗ്ലീഷ്: University of Virginia , UVA യൂണിവേർസിറ്റി ഓഫ് വ്ർജീനിയ ).
1819-ൽ സ്ഥപിതമായ ഒരു പബ്ലിക് യൂണിവേർസിറ്റിയാണ് ഇത്.
അമേരിക്കൻ പ്രസിഡന്റായിരുന്ന തോമസ് ജഫേഴ്സണാണ് വിർജീനിയ സർവകലാശാലയ്ക്ക് രൂപം നൽകിയത്.
വിൽ സ്മിത്ത് ഇംഗ്ലീഷ് വിലാസം https://ml.wikipedia.org/wiki/Will_Smith
സിനിമ, ടെലിവിഷൻ, സംഗീതരംഗങ്ങളിൽ വിജയം കൈവരിച്ച ഒരു അമേരിക്കൻ നടനും നിർമാതാവും റാപ്പറും ഗാനരചയിതാവുമാണ് വില്ലാർഡ് കാരോൾ വിൽ സ്മിത്ത്, ജൂണിയർ (ജനനം: സെപ്റ്റംബർ 25, 1968) .
2007 ഏപ്രിലിൽ ന്യൂസ്‌വീക്ക്‌ അദേഹത്തെ " ഹോളിവുഡിലെ ഏറ്റവും ശക്തനായ നടനായി തിരഞ്ഞെടുത്തിരുന്നു" .
നാല് ഗോൾഡെൻ ഗ്ലോബ് അവാർഡുകൾക്കും , രണ്ടു ഓസ്കാർ അവാർഡുകൾക്കും നാമനിർദ്ദേശം ചെയ്യപ്പെട്ട ഇദ്ദേഹം നാല് ഗ്രാമി അവാർഡുകൾ നേടിയിട്ടുണ്ട്.
ദി പെർസ്യുട്ട് ഓഫ് ഹാപ്പിനസ് വിൽ സ്മിത്തിന്റെ ഒരു പ്രശസ്തമായ സിനിമ ആണ്.
ദി കരാട്ടെ കിഡ് (2010) എന്ന സിനിമയിൽ പ്രസക്തമായ വേഷം കൈകാര്യം ചെയ്ത ജെയ്ഡൻ സ്മിത്ത് ഇദ്ദേഹത്തിൻറെ മകനാണ്.
സിനിമകൾ വേർ ദ ഡേ ടേക്ക്സ് യു (1992) മെയ്ഡ് ഇൻ അമേരിക്ക (1993) സിക്സ് ഡിഗ്രീസ് ഓഫ് സെപറേഷൻ (1993) ബാഡ് ബോയ്സ് (1995) Independence Day (1996) Men in Black (1997) Enemy of the State (1998) Wild Wild West (1999) The Legend of Bagger Vance (2000) Ali (2001) Men in Black II (2002) Bad Boys II (2003) I, Robot (2004) Shark Tale (2004) Hitch (2005) The Pursuit of Happiness (2006) I Am Legend (2007) Hancock (2008) Seven Pounds (2008) Men in Black 3 (2012) After Earth (2013) Winter's Tale (2014) Focus (2015) Concussion (2015) Suicide Squad (2016) Collateral Beauty (2016) Bright (2017) Spies in Disguise (2019) Aladdin (2019) Gemini Man (2019) അവലംബം പുറത്തേയ്ക്കുള്ള കണ്ണികൾ Will Smith എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് വിൽ സ്മിത്ത് വിൽ സ്മിത്ത് on ചാർളി റോസിൽ വിൽ സ്മിത്ത് പീപ്പിൾ.
Will Smith discography at MusicBrainz
മുഖ്താർ മായി ഇംഗ്ലീഷ് വിലാസം https://ml.wikipedia.org/wiki/Mukhtaran_Bibi
ജാതി വ്യവസ്ഥയിലെ 'ദുരഭിമാന പ്രതികാരത്തിന്റെ' പേരിൽ കൂട്ട ബലാത്സംഗത്തിനിരയായ, സാർവ്വദേശിയ പ്രസിദ്ധിയാർജ്ജിച്ച പാകിസ്താനി വനിതയാണ് മുഖ്താർ മായി എന്നറിയപ്പെടുന്ന മുഖ്താരൻ ബീബി .
ഗോത്ര കോടതി അഥവാ ഗ്രാമ സഭയുടെ ശിക്ഷാ വിധി പ്രകാരം കൂട്ടബലാത്സഗം എന്ന  ക്രൂരതയ്ക്ക് വിധേയയാകുന്ന സ്ത്രീകൾ അതിനെ തുടർന്ന്  ആത്മഹത്യ ചെയ്യുകയാണ് പതിവെങ്കിൽ, തനിക്ക് നേരിട്ട അവഹേളനത്തിനുനേരെ സമൂഹമദ്ധ്യത്തിൽ ശബ്ദമുയർത്തുകയും ബലാത്സംഗം ചെയ്തവർക്കെതിരായ കേസ്  സധൈര്യം  നടത്തുകയും ചെയ്താണ് മുഖ്താർ മായി ശ്രദ്ധ പിടിച്ചു പറ്റിയത്.
തുടർന്ന് ലഭിച്ച നഷ്ടപരിഹാര തുക കൊണ്ട് പെൺകുട്ടികൾക്കുവേണ്ടി സ്കൂളും വനിതാക്ഷേമ പരിപാടികളും ഇവർ ആരംഭിച്ചു.
ശ്രദ്ധേയരായ വ്യക്തികൾക്ക് യൂറോപ്യൻ കൌൺസിൽ നൽകുന്ന നോർത്ത് - സൌത്ത് പുരസ്കാരമടക്കം പല അന്താരാഷ്ട്ര ബഹുമതികളും നേടിയ ഈ വനിത ഇന്നും ജാതി ഭ്രാന്തന്മാരുടെ ഭീഷണിയിലും പാകിസ്താൻ സർക്കാരിന്റെ നിയന്ത്രണങ്ങളിലുമാണ് കഴിയുന്നത്.
കൂട്ട ബലാത്സംഗം എന്ന ക്രൂരത
പാകിസ്താനിലെ പഞ്ചാബ് പ്രവിശ്യയിലെ മുസാഫർഗാർഹ് ജില്ലയിലെ ജതോയി താലൂക്കിലെ മീർവാല എന്ന ഗ്രാമത്തിൽ കർഷക ജാതിയായ ഗുജാർവംശത്തിൽ 1972 ലാണ് മുഖ്താരൻ ബീബി ജനിച്ചത്.
ഇവരുടെ ഇളയ സഹോദരൻ 12 വയസ്സുള്ള ഷക്കൂർ, 2002 ജൂൺ 22 -ന്  മസ്തോയ് ഗോത്രത്തിലെ 20 വസ്സിലേറെ പ്രയമുള്ള സൽമയെന്ന സ്ത്രീയെ മാനഭംഗപ്പെടുത്തി എന്നാരോപണമുയർന്നു.
മസ്തോയി ജാതി ഭൂ ഉടമകളും പ്രബലരും മുക്താരൻ ബീബിയുടെ ഗുജാർ ഗോത്രത്തേക്കാൾ ഉയർന്നവരും ആയിരുന്നു.
ശരീ അത്ത് അനുസരിച്ച് വധശിക്ഷവരെ കിട്ടാവുന്ന സിനാ (വ്യഭിചാരം) എന്ന കുറ്റകൃത്യമാണ് ഷക്കൂറിന് മേൽ ആരോപിക്കപ്പെട്ടത്.
തങ്ങളുടെ സഹോദരിയെ താണജാതിയിൽപ്പെട്ട ഒരുവൻ അപമാനിച്ചു എന്നറിഞ്ഞ മസ്തോയികൾ അക്രമാസക്തരായി.
പോലീസിന്റെ പിടിയിലായ ഷുക്കൂറിനെ വധിക്കണമെന്ന ആവശ്യം മസ്തോയികളുയർത്തി.
അതേക്കുറിച്ച് ചർച്ച ചെയ്യാനായി കൂടിയ ജിർഗയിൽ (മതകാര്യങ്ങളും സാമൂഹ്യ പ്രശ്നങ്ങളും ചർച്ചചെയ്ത് പരിഹാരം കാണുന്ന ഗ്രാമക്കോടതി/പഞ്ചായത്ത് /ഗോത്ര സഭ) ഏതെങ്കിലും ഗുജ്ജാർ യുവതിയെ മസ്തോയികളെ അഭിമുഖീകരിക്കുന്നതിനായി വിട്ടുകൊടുക്കണമെന്ന് ആലോചന ഉയർന്നു.
വിവാഹമോചിതയും മുതിർന്നവളുമായ മുഖ്താർ ബീബിയെ ആണ് ഇതിനായി നിയോഗിച്ചത്.
അക്ഷരാഭ്യാസമില്ലാഞ്ഞിട്ട് കൂടി ഖുറാൻ കേട്ടുപഠിച്ച് മന:പാഠമാക്കിയവളും ആദരണീയയുമായ മുക്താരൻ, ജിർഗ്ഗയ്ക്ക്  മുൻപാകെ ഹാജരായി അനുജനുവേണ്ടി മാപ്പപേക്ഷിച്ചാൽ അത് മസ്തോയികൾ പരിഗണിക്കുമെന്നായിരുന്നു ഗുജാറുകളുടെ കണക്കുകൂട്ടൽ.
ജിർഗ്ഗയിൽ ഭൂരിപക്ഷം മസ്തോയി വിഭാഗത്തിനായിരുന്നു.
അക്രമാസക്തരും ആയുധ ധാരികളുമായ അവർക്കെതിരെ ശബ്ദിക്കാൻ പുരോഹിതനുപോലും കഴിഞ്ഞില്ല.
ബാലനായ തന്റെ സഹോദരൻ തെറ്റ് ചെയ്തു എന്നത് അപവാദ പ്രചരണം മാത്രമാണ് എന്ന് ബോദ്ധ്യമുണ്ടായിട്ടും മുഖ്താർ ബീബി അവനുവേണ്ടി മസ്തോയികളോയട് കരഞ്ഞ് മാപ്പു ചോദിച്ചു.
എന്നാൽ തങ്ങൾക്കുണ്ടായ അപമാനത്തിന് പകരം, ഗുജാറുകളിലെ ഒരു സ്ത്രീയെ തിരിച്ച് അപമാനിച്ചാലേ തങ്ങളുടെ 'അഭിമാനം' നിലനിർത്താൻ കഴിയൂ എന്ന മസ്തോയികളുടെ വാദം ഗ്രാമകോടതി അംഗീകരിക്കുകയാണുണ്ടായത്.
മുഖ്താരൻ ബീബിയെ പരസ്യമായ കൂട്ട ബലാത്സംഗത്തിന് വിധേയയാക്കുവാൻ ഈ ഗോത്ര സഭ വിധിക്കുകയും ചെയ്തു.
എല്ലാ എതിർപ്പുകളെയും മറികടന്ന് മസ്തോയി വിഭാഗത്തിലെ നാലോളം പേർ ആയുധ ധാരികളായ മറ്റുള്ളവരുടെ സഹോയത്തോടെ കൂട്ട ബലാത്സംഗം എന്ന ആ പ്രാകൃത ശിക്ഷ നടപ്പാക്കി.
സമൂഹമദ്ധ്യത്തിൽ കൂട്ട ബലാത്സംഗത്തിന് ഇരയായ ഒരു സ്ത്രീക്ക് ആത്മഹത്യയല്ലാതെ മറ്റ് മാർഗ്ഗമില്ലെന്ന് ശിക്ഷ ആവശ്യപ്പെടുന്ന ഗോത്രത്തിന് അറിയാം.
ഈ ശിക്ഷയിലൂടെ മറ്റേ ഗോത്രത്തെ എന്നന്നേക്കുമായി നാണം കെടുത്താൻ കഴിയുന്നു.
കുറ്റവാളികൾ നിയമത്തിന് മുന്നിലേക്ക്
കൂട്ട ബലാത്സംഗ ശിക്ഷയ്കിരയായ മറ്റ് സ്ത്രീകളെ പോലെ മുഖ്താർ ബീബിയും ആത്മഹത്യ ചെയ്യാൻ ആലോചിച്ചുവെങ്കിലും അവരുടെ മാതാവ് അവരെ അതിൽ നിന്നും വിലക്കി.
സംഭവം കഴിഞ്ഞ് ദിവസങ്ങൾ കഴിയുന്തോറും തന്നെ അപമാനിച്ചവരെ നിയമത്തിന് മുന്നിൽ കൊണ്ടുവരണമെന്ന് മുക്താരന് തോന്നി.
അതിനിടെ ഒരു പ്രാദേശിക പത്രം ഈ സംഭവം റിപ്പോർട്ട് ചെയ്തു.
ഗത്യന്തരമില്ലാതെ ഈ വിഷയത്തിൽ പോലീസ് അന്വേഷണം ആരംഭിച്ചു.
മസ്തോയികളുടെ സ്വാധീനത്തിന് വഴങ്ങി, എഴുത്തും വായനയും അറിയാത്ത മുഖ്താരന്റെ വിരലടയാളം വെള്ളക്കടലാസിൽ പതിപ്പിച്ച് വാങ്ങിയാണ് പോലീസ് പ്രഥമ വിവര റിപ്പോർട്ട് തയ്യാറാക്കിയത്.
ഈ പ്രഥമ വിവര റിപ്പോർട്ടിൽ കുറ്റക്കാരെ രക്ഷപെടുത്താനുതകും വിധം കൃത്രിമങ്ങൾ വരുത്തിയാണ് പ്രാദേശിക പോലീസ് ഉദ്യോഗസ്ഥർ കേസ് രജിസ്റ്റർ ചെയ്തത്.
പക്ഷേ പത്രങ്ങളുടെ സഹായത്തോടെ മുഖ്താർ മായി വീണ്ടും ചർച്ചകളുയർത്തുകയും ശരിയാംവണ്ണം കേസ് നടത്തുവാൻ സാഹചര്യമൊരുങ്ങുകയും പ്രതികളെ അറസ്റ്റ് ചെയ്യുകയുമുണ്ടായി.
ബി.ബി.സിയും ടൈം മാഗസിനും അടക്കമുള്ള അന്താരാഷ്ട്ര മാദ്ധ്യമങ്ങളും ഈ വിഷയത്തിൽ വാർത്തകൾ നൽകുകയും പാക്കിസ്ഥനുള്ളിലും പുറത്തുമുള്ള പ്രത്യേകിച്ച് ഫ്രാൻസിലെ മനുഷ്യാവകാശ – വനിതാ വിമോചന പ്രസ്ഥാനങ്ങൾ മുഖ്താർ മായിക്ക് നീതി ഉറപ്പാക്കണമെന്ന് മുറവിളി കൂട്ടുകയും ചെയ്തു.
തുടർന്ന് പാകിസ്താൻ ഗവൺമെന്റ് ഗൌരവപൂർവ്വം കേസ് നടത്തുന്നതിന് നിർബന്ധിതമായി.
ഇതിനിടയിൽ പ്രതിചേർക്കപ്പെട്ടവരുടേയും മസ്തോയ് ഗോത്രക്കാരുടെയും ഭീഷണി നേരിട്ട മുഖ്താർ മായിക്ക് പോലീസ് സംരക്ഷണം നൽകുവാനും ഈ കേസ് ഭീകര വിരുദ്ധ കോടതിയുടെ വിചാരണയ്കു വിടുന്നതിനും സർക്കാർ ഉത്തരവിട്ടു.
മുഖ്താർ, പ്രതികൾക്കെതിരെ സധൈര്യം മൊഴിപറഞ്ഞതിനെ തുടർന്ന്   ഗ്രാമക്കോടതി അംഗങ്ങളായിരുന്ന 2 പേരുൾപ്പെടെ 6 പ്രതികളെ വിചാരണക്കോടതി 2002 – ൽ വധശിക്ഷയ്ക്ക് വിധിച്ചു.
അതേസമയം എട്ട് പ്രതികളെ കുറ്റക്കാരല്ലെന്ന് കണ്ട് വിട്ടയച്ചു.
എന്നാൽ 2005 മാർച്ചിൽ ലാഹോർ ഹൈക്കോടതി അപ്പീൽ    പരിഗണിച്ച്  മുഴുവൻ പ്രതികളെയും കുറ്റക്കാരല്ലെന്ന് കണ്ട് വെറുതേ വിടുകയാണുണ്ടായത്.
നീതി നിർവ്വഹണത്തിലടക്കം ശക്തമായ ഇടപെടലുകൾ സംശയിക്കുന്ന ഈ കേസിലെ ഹൈക്കോടതി വിധിക്കെതിരെ മുഖ്താർ ബീബി, പാകിസ്താൻ സുപ്രീം കോടതിയിൽ അപ്പീൽ നൽകിയിരിക്കുകയാണ്.
പീഡിപ്പിക്കപ്പെടുന്ന സ്ത്രീകളുടെ പ്രതീകം
മുഖ്താർ മായി നേരിട്ട കൂട്ട ബലാത്സംഗവും അതിനെ തുടർന്നുള്ള നിയമ യുദ്ധവും അവരുടെ ജീവിതത്തിലെ ഭരണകൂട ഇടപെടലുകളും സംഭവ ബഹുലവും തീവ്രവുമാണ്.
ഫ്രഞ്ച് എഴുത്തുകാരിയായ മേരി തെരേസ് ക്യൂനി അവരെ സമീപിച്ച് അവരുടെ ഈ സ്മരണകൾ പുസ്തക രൂപത്തിലാക്കുവാൻ സഹായിക്കുകയും ഫ്രഞ്ചിൽ പ്രസിദ്ധീകരിക്കുകയും ചെയ്തു.
ഈ പുസ്തകം ഫ്രാൻസിൽ ചൂടപ്പം പോലെ വിറ്റഴിഞ്ഞ ഒന്നായി തീർന്നു.
പണം വാഗ്ദാനം ചെയ്തും ഭീഷണിപ്പെടുത്തിയും കേസ് മുന്നോട്ടുകൊണ്ട് പോകുന്നതിൽ നിന്നും മുഖ്താർ മായിയെ പിന്തിരിപ്പിക്കുവാൻ  പാക്കിസ്ഥൻ രാഷ്ട്രീയത്തിലെ ഉന്നതരടക്കം പലരും ശ്രമിച്ചു.
രാജ്യത്തെ അന്താരാഷ്ട്ര വേദികളിൽ അപമാനിക്കുന്നതാണ് അവരുടെ പ്രവർത്തികളെന്നും വിദേശ ധനസഹായം നേടിയെടുക്കലാണ് അവരുടെ ലക്ഷ്യമെന്നും ഈ ആളുകൾ പ്രചരിപ്പിച്ചു.
എന്നാൽ ഇത്തരത്തിൽ സാർവ്വദേശീയ ശ്രദ്ധ ആകർഷിക്കാൻ കഴിഞ്ഞതുകൊണ്ട് മാത്രമാണ് സാമുദായികവും രാഷ്ട്രീയവുമായ സ്വാധീനത്താൽ തേഞ്ഞുമാഞ്ഞു പോകുമായിരുന്ന മുഖ്താർ മായി കേസ് വെല്ലുവിളികൾ നേരിട്ടുകൊണ്ടാണെങ്കിലും മുന്നോട്ടുപോയത് എന്ന് വിലയിരുത്തപ്പെടുന്നു.
തന്റെ കേസ് അചഞ്ചലയായി മുന്നോട്ടുകൊണ്ടുപോയ മുഖ്താറിനെ 'ബഹുമാന്യയായ ജ്യേഷ്ഠത്തി' എന്ന അർത്ഥത്തിൽ, ആളുകൾ മുക്താർ മായ് എന്നാണ് വിളിക്കുന്നത്.
വിധിക്ക് കീഴടങ്ങാതെ നീതിക്കുവേണ്ടി പൊരുതുന്ന മുഖ്താർ മായി പാകിസ്താനിലും ലോകമെമ്പാടുമുള്ള പീഡിപ്പിക്കപ്പെടുന്ന സ്ത്രീകളുടെ പ്രതീകമായി മാറിയിരിക്കുകയാണ്.
നിരക്ഷരയായ സാമൂഹ്യ പ്രവർത്തക
സ്ത്രീകളെ കൂട്ട ബലാത്സംഗം ചെയ്യുന്നതടക്കമുള്ള പ്രാകൃത ശിക്ഷകൾ പാകിസ്താനിൽ നിലനിൽക്കുന്നു എന്ന പ്രചരണം അന്തർദ്ദേശീയ തലത്തിൽ പാക്കിസ്ഥൻ സർക്കാരിന്റെ പ്രതിച്ഛായയ്ക് കളങ്കമേൽപ്പിച്ചു.
പരിഹാരമെന്ന നിലയിൽ കേസു തുടരുവാനും പോലീസ് സംരക്ഷണം നൽകുവാനും നഷ്ടപരിഹാരം നൽകുവാനും സർക്കാരിന് തീരുമാനമെടുക്കേണ്ടിവന്നു.
ഇത്തരത്തിൽ കിട്ടിയ 5,00,000/- രൂപ ഉപയോഗിച്ച് മുഖ്താർ മായി തന്റെ ഗ്രാമത്തിൽ പെൺകുട്ടികൾക്കായി ഒരു സ്കൂൾ ആരംഭിച്ചു.
ഈ പ്രവർത്തനങ്ങൾ ഏകോപിപ്പിക്കുന്നതിനായി നസീം എന്ന യുവതിയുടെ സഹായത്തോടെ 'മുഖ്താർ മായി വനിതാ ക്ഷേമ സംഘം' (Mukhtar Mai's Women Welfare Organisation) രൂപീകരിക്കാനും ഇവർക്ക് കഴിഞ്ഞു.
മുക്താർ മായിയും അവരുടെ സംഘടനയും പാകിസ്താനിലെ സ്ത്രീകളുടെ ഒരു ആശാകേന്ദ്രമായി മാറികഴിഞ്ഞു.
പെൺകുട്ടികൾക്കും ആൺകുട്ടികൾക്കുമായുള്ള പ്രത്യേക സ്കൂളും വനിതാ ശേഷി കേന്ദ്രം തുടങ്ങിയ വിവിധ പ്രവർത്തനങ്ങൾ അവർ ഏറ്റെടുത്തു നടത്തുന്നു.
മുക്താർ മായി അവരുടെ സ്മരണയിൽ പറയുന്നു : “പക്ഷേ, പെൺകുട്ടികൾ വായിക്കാൻ പഠിക്കുന്നുണ്ടെന്ന് എനിക്ക് ഉറപ്പാക്കണം. എനിക്കും വായിക്കാൻ പഠിക്കണം. ഇനിയൊരിക്കലും ഞാനൊരു വെള്ളക്കടലാസിൽ വിരലടയാളം പതിക്കില്ല. ”
ബഹുമതികൾ, പുരസ്കാരങ്ങൾ ധീരതയ്ക്കും സ്ഥൈര്യത്തിനുമുള്ള പാകിസ്താൻ സർക്കാരിന്റെ ഫാത്തിമ ജിന്ന അവാർഡ് - 2005, ആഗസ്റ്റ് 2 അമേരിക്കൻ മാസികയായ 'ഗ്ലാമർ' അവരുടെ  2005 'വർഷത്തെ വനിതയായി' പ്രഖ്യാപിക്കുന്നു.
"Déshonorée."
എന്ന തലക്കെട്ടിൽ മേരി തെരേസ് ക്യൂനിയുമായി ചേർന്ന് മുഖ്താർ മായി അവരുടെ സ്മരണകൾ ഫ്രഞ്ചിൽ പ്രസിദ്ധീകരിക്കുന്നു - 2006, ജനുവരി 12 ഫ്രാൻസ് സന്ദർശനം, ഫ്രഞ്ച് വിദേശകാര്യ മന്ത്രി സ്വീകരിക്കുന്നു - 2006 ജനുവരി 16 യു. എൻ ആസ്ഥാനം സന്ദർശിക്കുന്നു, യു.എൻ ടെലിവിഷനിൽ സംസാരിക്കുന്നു - 2006 മെയ് 2 "അഭിമാനത്തിന്റെ പേരിൽ - ഒരു സ്മരണ" എന്ന ശീർഷകത്തിൽ മുക്താരന്റെ സ്മരണകൾ ഇംഗ്ലീഷിൽ പ്രസിദ്ധീകരിക്കുന്നു - 2006 ഒക്ടോബർ 31 2006 – ലെ യൂറോപ്യൻ കൌൺസിലിന്റെ നോർത്ത് - സൌത്ത് പുരസ്കാരം ലഭിക്കുന്നു - 2007 മാർച്ച്.
കാനഡയിലെ 'ലോറന്റൈൻ സർവ്വകലാശാല' ഓണററി ഡോക്ടറേറ്റ് നൽകുവാൻ തീരുമാനിക്കുന്നു - 2010 ഒക്ടോബർ.
മുഖ്യമന്ത്രി (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Chief_minister
ഇന്ത്യൻ ഭരണഘടനാ നിയമ പ്രകാരം സംസ്ഥാനങ്ങളുടെ ഭരണ തലവൻമാരെയാണ് മുഖ്യമന്ത്രി (chief minister) എന്ന് പറയുന്നത്.
പ്രക്രിയകൾ തിരഞ്ഞെടുപ്പ് രീതി
സംസ്ഥാന നിയമസഭകളിലേക്കു ഓരോ അഞ്ചു വർഷം കൂടുംതോറും നടക്കുന്ന തിരഞ്ഞെടുപ്പുകളിലൂടെ ഭൂരിപക്ഷം കിട്ടുന്ന മുന്നണിയോ പാർട്ടിയോ ആണ് അടുത്ത അഞ്ചു വർഷത്തേക്ക്‌ സംസ്ഥാന ഭരണ തലവൻ എന്ന നിലയിൽ മുഖ്യമന്ത്രിയെ നിർദ്ദേശിക്കുന്നത്.
ഇന്ത്യയിൽ ഇപ്പോൾ മുഖ്യമന്ത്രിയായി തെരഞ്ഞെടുക്കപ്പെട്ടിട്ടുള്ള 31 മുഖ്യമന്ത്രിമാരിൽ 29 പേർ അതത് സംസ്ഥാനങ്ങളേയും രണ്ടുപേർ കേന്ദ്രഭരണപ്രദേശങ്ങളെയും പ്രതിനിധീകരിക്കുന്നു.
പദവികളും അധികാരവും
സംസ്ഥാന മന്ത്രിസഭയിലെ ഏറ്റവും പ്രധാനപ്പെട്ട വ്യക്തിയാണ് മുഖ്യമന്ത്രി.
സംസ്ഥാന ലെജിസ്ലേറ്റീവ് അസംബ്ലിയിലെ ഭൂരിപക്ഷ കക്ഷിയുടെ അഥവാ മുന്നണിയുടെ നേതാവാണ് അദ്ദേഹം.
സംസ്ഥാന ഗവൺമെന്റിന്റെ പ്രധാന വക്താവുകൂടിയാണദ്ദഹം.
ഗവർണ്ണറെയും മന്ത്രസഭയെയും തമ്മിൽ കൂട്ടിയിണക്കുന്ന കണ്ണിയായി ഇദ്ദേഹത്തെ വിശേഷിപ്പിക്കുന്നു.
മന്ത്രിസഭയുടെ തീരുമാനങ്ങൾ ഉടനുടൻ മുഖ്യമന്ത്രി ഗവർണ്ണറുടെ ശ്രദ്ധയിൽ പെടുത്തുന്നു.
മന്തിമാരെല്ലാം മുഖ്യമന്തിയുടെ നിയന്ത്രണത്തിനു വിധേയമായിട്ടാണ് പ്രവർത്തിക്കുന്നത്.
ഒരു മന്ത്രിക്ക് മുഖ്യമന്ത്രിയുമായി യോജിച്ച് പ്രവർത്തിക്കാൻ കഴിയുന്നില്ലെങ്കിൽ ആ മന്ത്രി രാജിവയ്ക്കുകയാണ് പതിവ്.
ഏതെങ്കിലും മന്ത്രി മുഖ്യമന്ത്രിയുടെ അഭിപ്രായത്തിന് വിരുദ്ധമായി പ്രവർത്തിക്കുകയാണെങ്കിൽ ആ മന്ത്രിയുടെ രാജി മുഖ്യമന്ത്രിക്ക് ആവശ്യപ്പെടാം.
കേന്ദ്രമന്ത്രിസഭയിൽ പ്രധാനമന്ത്രിക്കുള്ളതിന് സമാനമായ സ്വാധിനവും പദവിയും സംസ്ഥാന മന്ത്രിസഭയിൽ മുഖ്യമന്ത്രിക്കുണ്ട്.
സത്യവാചകങ്ങൾ
പേര് സംസ്ഥാനത്തിന്റെ പേര് .
- ഇന്ത്യൻ ഭരണഘടന, മൂന്നാം അനുച്ഛേദം, അഞ്ചാം വാക്യം.
- ഇന്ത്യം ഭരണഘടന, മൂന്നാം അനുച്ഛേദം, ആറാം വാക്യം.
മുഖ്യാഹാരം ഇംഗ്ലീഷ് വിലാസം https://ml.wikipedia.org/wiki/Staple_food വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ധാന്യം പലയിനം ഉരുളക്കിഴങ്ങുകൾ - ഒരു വിപണി ദൃശ്യം
ഒരു സമൂഹത്തിലെ ഭൂരിഭാഗം ആളുകളും അവരുടെ ദൈനംദിന ഊർജ്ജ-പോഷക ആവശ്യങ്ങൾ നിറവേറ്റാൻ കൂടിയ അളവിൽ പതിവായി ഭക്ഷിക്കുന്ന ആഹാരപദാർത്ഥങ്ങളെയാണു് അവരുടെ മുഖ്യാഹാരം എന്ന പ്രയോഗം കൊണ്ടു് അർത്ഥമാക്കുന്നതു്.
മിക്ക സമൂഹങ്ങളിൽ ആളുകളുടെ മുഖ്യാഹാരം ചുരുങ്ങിയ എണ്ണം ഇനങ്ങളിൽ കേന്ദ്രീകരിച്ചിരിക്കുന്നു.
ഓരോ സ്ഥലങ്ങളിലേയും മുഖ്യാഹാരങ്ങൾ വ്യത്യസ്തമായിരിക്കാം.
പക്ഷേ അതതു പ്രദേശത്തിനു യോജിച്ച വിധത്തിൽ ഉരുത്തിരിഞ്ഞുവന്നിട്ടുള്ള അത്തരം ഭക്ഷ്യപദാർത്ഥങ്ങൾക്കു് പ്രധാനമായും ഈ പ്രത്യേകതകൾ കാണാം: അവ മറ്റു ഭക്ഷ്യവസ്തുക്കളേക്കാൾ താരതമ്യേന കുറഞ്ഞ വിലയ്ക്കു് ധാരാളമായും എളുപ്പത്തിലും ലഭിയ്ക്കുന്നവയായിരിക്കും.
അന്നജം , മാംസ്യം , കൊഴുപ്പ് എന്നീ അവശ്യ ഭക്ഷ്യഘടകങ്ങളിൽ ഒന്നോ അതിലധികമോ ഇത്തരം ആഹാരങ്ങളിൽ നിന്നും ലഭ്യമായിരിക്കും.
അവ ഉയർന്ന ഉല്പാദനനിരക്കിൽ കാലാവസ്ഥക്കനുയോജ്യമായ രീതിയിൽ കൃഷിചെയ്തു വിളവെടുക്കാവുന്നവയായിരിക്കും.
അവയിൽ പലതും ദീർഘകാലത്തേക്കു സംഭരിച്ചുവെക്കാവുന്നവയായിരിക്കും.
മുഖ്യാഹാരങ്ങളിൽ പെടുന്ന പ്രധാന ഉദാഹരണങ്ങളാണു് ധാന്യങ്ങൾ, പയറുവർഗ്ഗങ്ങൾ, മറ്റു തരം വിത്തിനങ്ങൾ, വേരു്, കിഴങ്ങ് തുടങ്ങിയ കാർഷികോൽപ്പന്നങ്ങൾ.
സുലഭമായി ലഭിയ്ക്കുന്ന സാഹചര്യങ്ങളിലും പ്രദേശങ്ങളിലും മത്സ്യം പോലുള്ള ജന്തുജന്യമായ ആഹാരങ്ങളും മുഖ്യാഹാരമായി ഉപയോഗിക്കപ്പെടുന്നുണ്ടു്.
അരി, ഗോതമ്പ്, ബാർലി, ചോളം, തിന, ചാമ തുടങ്ങിയ ധാന്യങ്ങളും ഉരുളക്കിഴങ്ങ്, മരച്ചീനി, കാവത്ത് തുടങ്ങിയ കിഴങ്ങുവർഗ്ഗങ്ങളും മുഖ്യാഹാരങ്ങളായി ഉപയോഗിക്കപ്പെടുന്നുണ്ടു്.
പയർ, പരിപ്പ്, പച്ചക്കറികൾ തുടങ്ങിയവ മുഖ്യാഹാരത്തിനൊപ്പം പോഷകസംപൂരകമായി ആളുകൾ പതിവായി ഭക്ഷിക്കുന്നവയാണു്.
ഇതിനുപുറമേ വാർഷികലഭ്യതയനുസരിച്ച് ചക്ക, കടച്ചക്ക, മാങ്ങ, കൂർക്ക, വാഴപ്പഴം തുടങ്ങിയവയും വിവിധതരം ഭക്ഷ്യഎണ്ണകളും മാംസം, മുട്ട, പാൽ തുടങ്ങിയവയും ആളുകളുടെ ഭക്ഷ്യാവശ്യങ്ങൾ പൂർത്തീകരിക്കുന്നു.
മുഖ്യാഹാരങ്ങളുടെ ജനസംഖ്യാവിതരണം ശരാശരി ഉപഭോഗം (പ്രതിദിന പ്രതിശീർഷ കിലോകാലറി)(1979-1981) ശരാശരി ഉപഭോഗം (പ്രതിദിന പ്രതിശീർഷ കിലോകാലറി)(2001-2003) ആഗോളതലത്തിൽ ആളോഹരി പ്രതിദിന ഭക്ഷ്യോർജ്ജ ഉപഭോഗം.
ജനസംഖ്യ വർദ്ധിച്ചുകൊണ്ടിരിക്കുമ്പോൾ പോലും, യുദ്ധക്കെടുതികളിൽ പെട്ട സ്ഥലങ്ങളിലൊഴികെ, ആഗോളതലത്തിൽ പ്രതിശീർഷ ഭക്ഷ്യോപഭോഗം വർദ്ധിച്ചുകൊണ്ടിരിക്കുന്നുണ്ടു്.
മനുഷ്യർക്കു ഭക്ഷിക്കാവുന്ന അമ്പതിനായിരത്തിൽ പരം സസ്യജാതികളിൽ ഏതാനും നൂറുകളിൽ ഒതുങ്ങുന്ന എണ്ണം മാത്രമാണു് പ്രധാന ഭക്ഷണമായി പരിഗണിക്കപ്പെടാവുന്നതു്.
ഇതിൽ വെറും പതിനഞ്ചിനങ്ങൾ മാത്രമാണു് ലോകജനസംഖ്യയുടെ 90 ശതമാനം ആളുകൾ ഉപയോഗിക്കുന്നവ.
അരിയും ഗോതമ്പും ചോളവും മാത്രം നാനൂറു കോടിയിൽ അധികം മനുഷ്യരുടെ (അതായതു് ലോകത്തെ ഭക്ഷ്യാവശ്യത്തിന്റെ മൂന്നിൽ രണ്ടു ഭാഗവും) നിവർത്തിക്കുന്നു.
ലോകത്തിന്റെ വിശപ്പു മാറ്റുന്ന പത്തു മുഖ്യാഹാരങ്ങൾ (വാർഷികോല്പാദനക്കണക്കിൽ) ആഗോള ഉല്പാദനംWorld production 2008 ശരാശരി വിളവെടുപ്പ് 2010 ഏറ്റവും ഉല്പാദനക്ഷമമായ കൃഷിഭൂമികൾ 2010 സ്ഥാനം വിളവു് (മെട്രിൿ ടണ്ണിൽ) (പ്രതിഹെക്ടർ ടൺ) (പ്രതിഹെക്ടർ ടൺ) രാജ്യം 1 ചോളം 823 ദശലക്ഷം 5.1 28.4 ഇസ്രായേൽ 2 ഗോതമ്പ് 690 ദശലക്ഷം 3.1 8.9 നെതർലാൻഡ്സ് , ബെൽജിയം 3 അരി 685 ദശലക്ഷം 4.3 10.8 ആസ്ത്രേലിയ 4 ഉരുളക്കിഴങ്ങ് 314 ദശലക്ഷം 17.2 44.3 യു.എസ്.എ 5 മരച്ചീനി 233 ദശലക്ഷം 12.5 34.8 ഇന്ത്യ 6 സോയാബീൻ 231 ദശലക്ഷം 2.4 3.7 തുർക്കി 7 മധുരക്കിഴങ്ങ് 110 ദശലക്ഷം 13.5 33.3 സെനിഗാൾ 8 സോർഗം 66 ദശലക്ഷം 1.5 12.7 യോർദ്ദാൻ 9 കാവത്ത് / ചേന 52 ദശലക്ഷം 10.5 28.3 കൊളംബിയ 10 വാഴപ്പഴം 34 ദശലക്ഷം 6.3 31.1 എൽ സാൽവഡോർ
പോഷക ഘടകങ്ങൾ
മുഖ്യാഹാരങ്ങളുടെ അസംസ്കൃതമായ അവസ്ഥയിൽ ഓരോ ഇനത്തിലും അടങ്ങിയിരിക്കുന്ന ശരാശരി പോഷകഘടകങ്ങൾ താഴെ കൊടുത്തിരിക്കുന്നു.
എന്നാൽ ഇവയിൽ പലതും വേവിച്ചോ മുളപ്പിച്ചോ മറ്റു വിധത്തിലോ പാകം ചെയ്യാതെ ഭക്ഷ്യയോഗ്യമല്ല.
അപ്രകാരം ചെയ്യുമ്പോൾ പോഷക ഘടകങ്ങൾക്കു് താഴെയുള്ള പട്ടികയിൽ നിന്നും പ്രകടമായ വ്യത്യാസം ഉണ്ടാവാം Nutrient content of major staple foods STAPLE: Maize / Corn Rice Wheat Potato Cassava Soybean Sweet potato Sorghum Yam Plantain Component (per 100g portion) Amount Amount Amount Amount Amount Amount Amount Amount Amount Amount Water (g) 76 12 11 79 60 68 77 9 70 65 Energy (kJ) 360 1528 1419 322 670 615 360 1419 494 511 Protein (g) 3.2 7.1 13.7 2.0 1.4 13.0 1.6 11.3 1.5 1.3 Fat (g) 1.18 0.66 2.47 0.09 0.28 6.8 0.05 3.3 0.17 0.37 Carbohydrates (g) 19 80 71 17 38 11 20 75 28 32 Fiber (g) 2.7 1.3 10.7 2.2 1.8 4.2 3 6.3 4.1 2.3 Sugar (g) 3.22 0.12 0 0.78 1.7 0 4.18 0 0.5 15 Calcium (mg) 2 28 34 12 16 197 30 28 17 3 Iron (mg) 0.52 4.31 3.52 0.78 0.27 3.55 0.61 4.4 0.54 0.6 Magnesium (mg) 37 25 144 23 21 65 25 0 21 37 Phosphorus (mg) 89 115 508 57 27 194 47 287 55 34 Potassium (mg) 270 115 431 421 271 620 337 350 816 499 Sodium (mg) 15 5 2 6 14 15 55 6 9 4 Zinc (mg) 0.45 1.09 4.16 0.29 0.34 0.99 0.3 0 0.24 0.14 Copper (mg) 0.05 0.22 0.55 0.11 0.10 0.13 0.15 - 0.18 0.08 Manganese (mg) 0.16 1.09 3.01 0.15 0.38 0.55 0.26 - 0.40 - Selenium (mcg) 0.6 15.1 89.4 0.3 0.7 1.5 0.6 0 0.7 1.5 Vitamin C (mg) 6.8 0 0 19.7 20.6 29 2.4 0 17.1 18.4 Thiamin (mg) 0.20 0.58 0.42 0.08 0.09 0.44 0.08 0.24 0.11 0.05 Riboflavin (mg) 0.06 0.05 0.12 0.03 0.05 0.18 0.06 0.14 0.03 0.05 Niacin (mg) 1.70 4.19 6.74 1.05 0.85 1.65 0.56 2.93 0.55 0.69 Pantothenic acid (mg) 0.76 1.01 0.94 0.30 0.11 0.15 0.80 - 0.31 0.26 Vitamin B6 (mg) 0.06 0.16 0.42 0.30 0.09 0.07 0.21 - 0.29 0.30 Folate Total (mcg) 46 231 43 16 27 165 11 0 23 22 Vitamin A (IU) 208 0 0 2 13 180 14187 0 138 1127 Vitamin E , alpha-tocopherol (mg) 0.07 0.11 0 0.01 0.19 0 0.26 0 0.39 0.14 Vitamin K (mcg) 0.3 0.1 0 1.9 1.9 0 1.8 0 2.6 0.7 Beta-carotene (mcg) 52 0 0 1 8 0 8509 0 83 457 Lutein + zeazanthin (mcg) 764 0 0 8 0 0 0 0 0 30 Saturated fatty acids (g) 0.18 0.18 0.45 0.03 0.07 0.79 0.02 0.46 0.04 0.14 Monounsaturated fatty acids (g) 0.35 0.21 0.34 0.00 0.08 1.28 0.00 0.99 0.01 0.03 Polyunsaturated fatty acids (g) 0.56 0.18 0.98 0.04 0.05 3.20 0.01 1.37 0.08 0.07 corn, sweet, yellow, raw rice, white, long-grain, regular, raw wheat, durum potato, flesh and skin, raw cassava, raw soybeans, green, raw sweetpotato, raw, unprepared sorghum, raw yam, raw plantains, raw
കുറിപ്പ്: കടുപ്പിച്ച അക്ഷരങ്ങളിൽ കൊടുത്തിട്ടുള്ളവ, ഈ പട്ടികയിലെ മറ്റു ഭക്ഷ്യപദാർത്ഥങ്ങളുമായി താരതമ്യം ചെയ്യുമ്പോൾ  അതതു പോഷകങ്ങളിൽ ഏറ്റവും സാന്ദ്രത കൂടിയ ഭക്ഷ്യ ഇനത്തെ കാണിക്കുന്നു.
ഇതേ പോഷകഘടകങ്ങൾ കൂടിയ അളവിൽ കാണപ്പെടുന്ന, എന്നാൽ കുറഞ്ഞ അളവിൽ മാത്രം ഉല്പാദിപ്പിക്കുന്ന മറ്റു ഭക്ഷ്യ ഇനങ്ങൾ  കണ്ടേക്കാം.
മുഖ്യാഹാരങ്ങൾ - ചിത്രശേഖരം ചോറു് (അരി) കിഡ്നി പയർ അമരാന്ത്,  (ഇടതു്) ഗോതമ്പ് മരച്ചീനി മധുരക്കിഴങ്ങ് Edamame - green soybeans സോർഗം വിത്തുകൾ (ഇടതു്) വറുത്ത സോർഗം മണികൾ ജാപ്പനീസ് കാവത്ത് വാഴപ്പഴം Ulluco Oca Taro Millet Quinoa ഇതും കാണുക ആഹാരം ചോളം അരി ഗോതമ്പ് അവലംബം
മുഖ്യ തിരഞ്ഞെടുപ്പ് കമ്മീഷണർ (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Chief_Election_Commissioner_of_India ഭാരതം
മുഖ്യ തിരഞ്ഞെടുപ്പ് കമ്മീഷണറാണ് തിരഞ്ഞെടുപ്പ് കമ്മീഷന്റെ തലവൻ.
സധാരണയായി ഇന്ത്യൻ സിവിൽ സർവ്വീസ് ഉദ്യോഗസ്ഥനാണ് ഈ പദവിയിലേക്ക് നിയമിക്കപ്പെടാറുള്ളത്.
രാഷ്ട്രപതിയാണ് മുഖ്യ തിരഞ്ഞെടുപ്പ് കമ്മീഷണറെ നിയമിക്കുന്നത്.
പദവിയിൽ 6 വർഷം തികയുന്നതോ 65 വയസ്സ് തികയുന്നതോ (ഇതിലേതാണ് ആദ്യം) വരെയാണ് കാലാവധി.
മുഖ്യ തിരഞ്ഞെടുപ്പ് കമ്മീഷണർമാർ
താഴെ പറയുന്നവർ മുഖ്യ തിരഞ്ഞെടുപ്പ് കമ്മീഷണറായി സേവനമനുഷ്ഠിച്ചവരാണ്.
ക്രമനമ്പർ കമ്മീഷണർ വർഷം 1 സുകുമാർ സെൻ   ICS 21 മാർച്ച് 1950 to 19 ഡിസം: 1958 2 കെ.വി.കെ സുന്ദരം 20 ഡിസം 1958 to 30 സെപ്റ്റം:1967 3 S. P. സെൻ വർമ്മ 1 ഒക്ടോ: 1967 to 30 സെപ്റ്റം:1972 4 ഡോ:നാഗേന്ദ്ര സിംഗ് 1 ഒക്ടോ:1972 to 6 ഫെബ്: 1973 5 T. സ്വാമിനാഥൻ 7 ഫെബ്:1973 to 17 ജൂൺ 1977 6 S. L. ശക്ധർ 18 ജൂൺ 1977 to 17 ജൂൺ1982 7 R. K. ത്രിവേദിi 18 ജൂൺ1982 to 31 ഡിസം:1985 8 R. V. S. പെരിശാസ്ത്രി 1 ജാനു:1986 to 25 നവം: 1990 9 വി.എസ്. രമാദേവി 26 നവം:1990 to 11 ഡിസം: 1990 10 ടി.എൻ. ശേഷൻ 12 ഡിസം: 1990 to 11ഡിസം: 1996 11 എം.എസ്. ഗിൽ 12 ഡിസം: 1996 to 13ജൂൺ 2001 12 J. M. ലിങ് ദോ 14 ജൂൺ 2001 to 7 ഫെബ്:2004 13 T. S. കൃഷ്ണമൂർത്തി 8 ഫെബ്:2004 to 15മേയ് 2005 14 B. B. ഠണ്ടൻ 16 മേയ്2005 to 29 ജൂൺ 2006 15 എൻ. ഗോപാലസ്വാമി 30 ജൂൺ 2006 to 20 ഏപ്രിൽ 2009 16 നവീൻ ചൗള 21ഏപ്രിൽl 2009 to 29 ജൂലൈy 2010 17 S. Y ഖുറേഷി 2010 ജൂലൈ 30 - 2012 ജൂൺ 10 18 വി.എസ്. സമ്പത്ത് 10 ജൂൺ 2012-15 ജനുവരി 2015 19 എച്ച്.എസ്. ബ്രഹ്മ 15 ജനുവരി 2015-18 ഏപ്രിൽ 2015 20 ഡോ. നസിം സൈദി 19 ഏപ്രിൽ 2015-05 ജൂലൈ 2017 21 അചൽ കുമാർ ജ്യോതി 06 ജൂലൈ 2017-22 ജനുവരി 2018 22 ഓം പ്രകാശ് റാവത്ത് 23 ജനുവരി 2018- തുടരുന്നു 23 സുനിൽ അറോറ 2 ഡിസം: 2018 to അവലംബം
മുഖ്യധാര ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
മുഖ്യധാര ഫിലിംസ് സംവിധായകൻ ജോഷിയും തിരകഥകൃത്ത് രഞ്ജിപണിക്കരും പങ്കാളിയായ സിനിമ നിർമ്മാണ കംബനിയാണ് മുഖ്യധാര ആദ്യചിത്രമായ പ്രജ രഞ്ജിപണിക്കർ കഥയും തിരകഥയും രചിച്ച് ജോഷിയുടെ സംവിധാനത്തിൽ മോഹൻലാൽ നായകനായി അഭിനയിച്ചു
മുഖ്യധാരാക്രൈസ്തവർ ഇംഗ്ലീഷ് വിലാസം https://ml.wikipedia.org/wiki/Mainstream_Christianity
മുഖ്യധാരാക്രൈസ്തവർ ( ഇംഗ്ലീഷ് : Mainstream Christianity ) എന്നത് പ്രമുഖക്രിസ്തിയവിഭാഗക്കാരുടെ പൊതുവായ വീക്ഷണങ്ങളെ ഇതരക്രിസ്തീയരുടെ വീക്ഷണങ്ങളിൽ നിന്ന് വ്യത്യസ്തമാക്കികാട്ടാനാണ് ഉപയോഗിക്കുന്നത്.
റോമൻ കത്തോലിക്ക, അംഗ്ലിക്കൻ, പ്രൊട്ടസ്റ്റന്റ്, ഒർത്തഡോക്സ് എന്നിവ പോലുള്ള എല്ലാ പ്രമുഖക്രിസ്തീയരും ഇതിൽ ഉൾപെടുന്നു.
കുറച്ചുകൂടി വ്യക്തമാക്കിയാൽ ക്രി.
ശേ മുന്നാം നൂറ്റാണ്ടിൽ സ്ഥാപിക്കപെട്ട നിഖ്യാ വിശ്വാസപ്രമാണം ( ഇംഗ്ലീഷ് : Nicene Creed ) പിന്തുടരുന്ന എല്ലാക്രിസ്തീയവിഭാഗങ്ങളുടെയും പൊതുവായ വീക്ഷണങ്ങളെ മുഖ്യധാരാക്രൈസ്തവർ എന്നതുകൊണ്ടർത്ഥമാക്കാം.
അവലംബം ↑ " The Nicene Creed is the profession of the Christian Faith common to the Catholic Church, to all the Eastern Churches separated from Rome, and to most of the Protestant denominations."
The Catholic Encyclopedia, Volume XI.
Published 1911.
↑ "Christian statement of faith that is the only ecumenical creed because it is accepted as authoritative by the Roman Catholic, Eastern Orthodox, Anglican, and major Protestant churches."
Nicene Creed Encyclopædia Britannica.
മുഖ്യമതദ്രോഹവിചാരകൻ ഇംഗ്ലീഷ് വിലാസം https://ml.wikipedia.org/wiki/The_Grand_Inquisitor "കരമസോവ് സഹോദരന്മാർ" എഴുതിയ ഫിയോദർ ദസ്തയേവ്‌സ്കി
ഫിയോദർ ദസ്തയേവ്സ്കിയുടെ കരമസോവ് സഹോദരന്മാർ (1879-1880) എന്ന നോവലിൽ, കഥാപാത്രങ്ങളിലൊരുവനായ ഇവാൻ, മറ്റൊരു കഥാപാത്രമായ അല്യോഷയോട് പറയുന്ന അന്യാപദേശമാണ്(Parable) മുഖ്യമതദ്രോഹവിചാരകൻ (The Grand Inquisitor).
നോവലിൽ ഇവാനും അല്യോഷയും സഹോദരങ്ങളും അല്യോഷ സംന്യാസാർഥിയുമാണ് (Novice Monk).
ഈ കഥയിൽ ഇവാൻ എല്ലാത്തിനേയും പരിപാലിക്കുന്ന ഏകസത്തയായ ഒരു ദൈവത്തിന്റെ സാധ്യത ചോദ്യം ചെയ്യുന്നു.
നോവലിന്റെ ഒരു പ്രധാന ഭാഗമാണ് സാമാന്യം ദീർഘമായ ഈ കഥ.
മനുഷ്യസ്വാതന്ത്ര്യത്തെക്കുറിച്ച് അതുയർത്തുന്ന ചോദ്യങ്ങളും അവക്ക് തിട്ടമായ ഉത്തരമൊന്നും തരാതെയുള്ള അതിന്റെ സമാപ്തിയും, മുഖ്യമതദ്രോഹവിചാരകനെ ആധുനികസാഹിത്യത്തിലെ ഏറ്റവും അറിയപ്പെടുന്ന ഖണ്ഡങ്ങളിലൊന്നാക്കിയിരിക്കുന്നു.
അന്യാപദേശം തിരിച്ചുവരുന്ന യേശു പതിനഞ്ചാം നൂറ്റാണ്ടിൽ വളരെ വർഷങ്ങൾ സ്പെയിനിലെ മുഖ്യമതദ്രോഹവിചാരകനായിരുന്ന തോമാസ് റ്റോർക്കമാഡാ(1420-1498)
ഇടക്കിടെയുള്ള അല്യോഷയുടെ ഹ്രസ്വമായ ചോദ്യങ്ങളെ നേരിട്ടുകൊണ്ടാണ് ഇവാൻ കഥ പറയുന്നത്.
സ്പെയിനിലെ കുപ്രസിദ്ധമായ മതദ്രോഹവിചാരണകളുടെ കാലത്ത് ക്രിസ്തു അതിന്റെ കേന്ദ്രങ്ങളിലൊന്നായിരുന്ന സെവിൽ(Seville) നഗരത്തിൽ വന്നെത്തുന്നതായാണ് കഥയിൽ.
സുവിശേഷങ്ങളിൽ വിവരിച്ചിരിക്കുന്ന അത്ഭുതങ്ങളുടെ മാതൃകയിൽ അവിടെ അദ്ദേഹം അനേകം അത്ഭുതങ്ങൾ പ്രവർത്തിക്കുന്നു.
ജനങ്ങൾ ക്രിസ്തുവിനെ തിരിച്ചറിയുകയും ആരാധിക്കുകയും ചെയ്യുന്നെങ്കിലും മതദ്രോഹവിചാരണയുടെ അധികാരികൾ അദ്ദേഹത്തെ അറസ്റ്റ് ചെയ്ത് അതിനടുത്ത ദിവസം തീയിലിട്ടുകൊല്ലാൻ വിധിക്കുന്നു.
ആ രാത്രിയിൽ മുഖ്യമതദ്രോഹവിചാരകൻ പ്രതിയെ തടവുമുറിയിൽ സന്ദർശിച്ച് സഭക്ക് ഇനി ക്രിസ്തുവിനെ ആവശ്യമില്ലെന്ന് അറിയിക്കുന്നു.
കഥയുടെ മുഖ്യഭാഗം, ക്രിസ്തുവിന്റെ പുനരാഗമനം സഭയുടെ ദൗത്യത്തിന് തടസ്സമാകുന്നതെങ്ങനെയെന്ന് വിചാരകൻ അദ്ദേഹത്തിന് വിശദീകരിച്ചുകൊടുക്കുന്നതാണ്.
യേശുവിനെതിരെ കുറ്റപത്രം
വിചാരകൻ യേശുവിനെതിരെ കുറ്റപത്രം ചമയ്ക്കുന്നത്, പരസ്യജീവിതത്തിന്റെ തുടക്കത്തിനുമുൻപ് മരുഭൂമിയിലെ ഉപവാസത്തിനൊടുവിൽ യേശുവിനെ നേരിട്ട സാത്താൻ , അദ്ദേഹത്തിന്റെ മുൻപിൽ വച്ച മൂന്നു പ്രലോഭനങ്ങളെ പരാമർശിച്ചാണ് .
ഉപവാസത്താലുണ്ടായ വിശപ്പടക്കാൻ കല്ലുകളെ അപ്പമാക്കാനും, മാലാഖമാരാൽ രക്ഷപ്പെടുത്തപ്പെടാനായി യെരുശലേം ദേവാലയഗോപുരത്തിനു മുകളിൽ നിന്ന് ചാടാനും , സാത്താനെ കുനിഞ്ഞാരാധിച്ച് ലോകത്തിലെ സാമ്രാജ്യങ്ങളുടെയൊക്കെ ആധിപത്യം നേടാനുമുള്ള പ്രലോഭനങ്ങളായിരുന്നു അവ.
ഈ മൂന്നു പ്രലോഭനങ്ങളേയും തിരസ്കരിച്ച യേശു , അവക്കുപകരം സ്വാതന്ത്ര്യത്തെ തെരഞ്ഞെടുക്കുകയായിന്നുവെന്ന് വിചാരകൻ സമ്മതിച്ചു.
എന്നാൽ അങ്ങനെ ചെയ്യുകവഴി മനുഷ്യസ്വഭാവത്തെ വിലയിരുത്തുന്നതിൽ യേശു പിഴവുകാട്ടിയെന്ന് വിചാരകൻ കരുതി.
യേശു നൽകിയ സ്വതന്ത്ര്യം കൈകാര്യം ചെയ്യാൻ മനുഷ്യരാശിയിൽ ബഹുഭൂരിപക്ഷത്തിനും കഴിവില്ലാത്തതിനാൽ തെരഞ്ഞെടുക്കാനുള്ള സ്വാതന്ത്ര്യം അവർക്കു നൽകുകവഴി മനുഷ്യരിൽ ബഹുഭൂരിപക്ഷത്തെയും രക്ഷയുടെ പരിധിക്കുപുറത്തുനിറുത്തി സഹനത്തിന് വിധിക്കുകയാണ് യേശു ചെയ്തതെന്നായിരുന്നു വിചാരകന്റെ ആരോപണം.
വിചാരകൻ ദൈവനിഷേധിയാണെന്ന് കരുതിയ ഇവാൻ അദ്ദേഹവും സഭയും "ബുദ്ധിമാനും മരണത്തിന്റെയും വിനാശത്തിന്റേയും ആത്മാവുമായ", സാത്താനെ പിന്തുടരുകയാണെന്ന് സൂചിപ്പിക്കുന്നു.
സഭയുടെ കൊടിക്കീഴിലുള്ള പരതന്ത്രതയിൽ എല്ലാവരെയും ഒന്നിപ്പിച്ച് മനുഷ്യന്റെ സഹനത്തിന് അവസാനം വരുത്തുകയെന്ന അവരുടെ വഴി സാത്താന്റെ കണ്ടുപിടിത്തമായിരുന്നു.
ആ വഴിയിൽ, സ്വാതന്ത്ര്യത്തിന്റെ കനത്ത ഭാരം വഹിക്കാൻ കഴിവുള്ള ഏതാനും പേർ ബഹുഭൂരിപക്ഷത്തേയും നയിക്കുന്നു.
തന്റെ ഭരണത്തിൽ മനുഷ്യരാശിയാകെ അജ്ഞതയിൽ സന്തുഷ്ടരായി ജീവിച്ച് മരിക്കുമെന്നാണ് വിചാരകൻ അവകാശപ്പെട്ടത്.
അയാൾ അവരെ നയിക്കുന്നത് "മരണത്തിലേക്കും വിനാശത്തിലേക്കും" ആണെങ്കിലും, ആ വഴിയിൽ അവർ സന്തുഷ്ടരായിരിക്കും.